Call DW ปรับตัวขึ้นโดดเด่นตามหุ้นอ้างอิง
Call DW บนหุ้น TPIPL PTT และ JAS ปรับตัวขึ้นโดดเด่น หลังจากมีแรงซื้อในหุ้นอ้างอิงหนุนให้ราคาหุ้นปิดบวกแรงในวันศุกร์ และส่งผลให้ดัชนีหุ้นไทยกลับมาปิดบวกได้อีกครั้ง
8 มิ.ย. 2558

บล.แมคควอรี กล่าวว่า Call DW บนหุ้น TPIPL PTT และ JAS ปรับตัวขึ้นโดดเด่น หลังจากมีแรงซื้อในหุ้นอ้างอิงหนุนให้ราคาหุ้นปิดบวกแรงในวันศุกร์ และส่งผลให้ดัชนีหุ้นไทยกลับมาปิดบวกได้อีกครั้ง อย่างไรก็ตาม นักลงทุนบางส่วนซื้อสุทธิใน SET50 Put หลังการปรับตัวขึ้นของดัชนีหลักทรัพย์อ้างอิง โดยตัวอย่าง DW28 ที่เกี่ยวข้อง เช่น S5028P1506B เป็นต้น ส่วน DW บนหุ้นรายตัวที่มีการซื้อขายหนาแน่นเช่น PTT28C1508A TRUE28C1509B และ SCB28C1510A เป็นต้น
ทั้งนี้ การปรับตัวขึ้นของหุ้นอ้างอิงหนุน Call DW ปิดบวกแข็งแกร่ง ตัวอย่าง DW28 เช่น PTT ปิด +2.7% ส่งผลให้ PTT28C1508A +23.1% PTT28C1510A +14.0%  TPIPL ปิด +4.4% ส่งผลให้ TPIP28C1509A +20.0% และ JAS ปิด +2.5% ส่งผลให้ JAS28C1510A +16.0% เป็นต้น นอกจากนี้ ยังมีแรงซื้อขายใน JAS28C1511A ซึ่งเป็นรุ่นที่เพิ่งเข้าเทรดในวันศุกร์ด้วย
ส่วน Put DW ปรับตัวลงแรงจากผลของ Effective gearing เช่น PTT28P1511A -9.1% จากการปรับตัวขึ้นของหุ้นอ้างอิงดังกล่าว ทางด้าน SET50 DW ก็เช่นกัน โดยในวันศุกร์ ดัชนี SET50 Index ปรับตัวขึ้น +1.3% ส่วนสัญญาซื้อขายล่วงหน้า S50M15 ปิดตลาด +1.2% ส่งผลให้ SET50 Call ปรับตัวขึ้นแข็งแกร่ง เช่น S5028C1506A +16.4%
ขณะที่ SET50 Put ปรับตัวลง เช่น S5028P1506B -19.4%  แต่มีแรงซื้อสุทธิสะสมในระหว่างวัน โดย ณ สิ้นวันข้อมูลการซื้อขาย DW28 ระบุว่านักลงทุนซื้อสุทธิ S5028P1506A ราว 2.1 ล้านหน่วย ขณะที่มีแรงซื้อสุทธิใน DW ที่อ้างอิงหุ้นที่มีการฟื้นตัวในวันศุกร์ เช่น PTT28C1508A 9.0 ล้านหน่วย และ JAS28P1508A 3.5 ล้านหน่วย ขณะที่มีแรงขายสุทธิใน DW ที่ใกล้หมดอายุ เช่น BMCL28C1507A 39.5 ล้านหน่วย และมีแรงขายทำกำไรใน DW บนหุ้นที่ปรับตัวขึ้นแรง เช่น QH28C1508A 3.9 ล้านหน่วย และ TPIP28C1509A 3.4 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,482.42  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,076.30 ล้านบาท
คิดเป็น 2.7% 
 